UŽIMTUMO TARNYBOS
prie LIETUVOS RESPUBLIKOS socialinės apsaugos ir darbo ministerijos
DIREKTORIUS

ĮSAKYMAS

DĖL LIETUVOS DARBO BIRŽOS prie socialinės apsaugos ir darbo ministerijos DIREKTORIaUS 2010 m. rugpjūčio 5 d. įsakymo Nr. V-400 „Dėl Lietuvos darbo biržos informacinės sistemos nuostatų pakeitimo“ pakeitimo

2019 m. lapkričio 4 d. Nr. V-425

Vilnius

Vadovaudamasi Lietuvos Respublikos valstybės informacinių išteklių valdymo įstatymo 32 straipsnio 2 dalimi, Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 47 punktu ir vykdydama Europos infrastruktūros tinklų priemonės telekomunikacijų srityje lėšomis bendrai finansuojamą projektą „Lietuvos Respublikos EESSI sistemos nacionalinės dalies sukūrimas“ Nr. 2016-LT-IA-0022:

1.Pakeičiu Lietuvos darbo biržos informacinės sistemos nuostatus, patvirtintus Lietuvos darbo biržos prie Socialinės apsaugos ir darbo ministerijos direktoriaus 2010 m. rugpjūčio 5 d. įsakymu Nr. V-400 „Dėl Lietuvos darbo biržos informacinės sistemos nuostatų pakeitimo“ (toliau – nuostatai):

1.1. pakeičiu nuostatų 2 punktą ir išdėstau jį taip:

„2. Nuostatuose vartojamos sąvokos atitinka Lietuvos Respublikos valstybės informacinių išteklių valdymo įstatyme, Lietuvos Respublikos asmens duomenų teisinės apsaugos įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo” (toliau – Bendrųjų elektroninės informacijos saugos reikalavimų aprašas), 2009 m. rugsėjo 16 d. Europos Parlamento ir Tarybos reglamente (EB) Nr. 987/2009, nustatančiame Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL 2009 L 284, p. 1), ir kituose teisės aktuose vartojamas sąvokas.“

1.2. papildau nuostatus 4.31 papunkčiu ir išdėstau jį taip:

„4.31. Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gruodžio 22 d. įsakymu Nr. A1-646 „Dėl Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo patvirtinimo“;“;

1.3. laikau buvusius nuostatų 4.31 ir 4.32 papunkčius atitinkamai nuostatų 4.32 ir 4.33 papunkčiais.

1.4. pakeičiu nuostatų 5 punktą ir išdėstau jį taip:

„5. LDB IS tikslas – informacinių technologijų priemonėmis valdyti šalies darbo rinkos stebėseną, fiziniams ir juridiniams asmenims teikiamas darbo rinkos, profesinės reabilitacijos ir administracines paslaugas bei taikomas užimtumo rėmimo priemones ir Lietuvos Respublikos valstybės įmonės Ignalinos atominės elektrinės darbuotojams papildomas užimtumo ir socialines garantijas, taip pat sudaryti sąlygas struktūrizuotų elektroninių dokumentų apsikeitimui tarp valstybių narių kompetentingų įstaigų per elektroninių socialinės apsaugos informacijos mainų sistemą (toliau – EESSI sistema).“

1.5. papildau nuostatus 6.5 papunkčiu ir išdėstau jį taip:

„6.5. keistis informacija su valstybių narių kompetentingomis įstaigomis pagal Europos Sąjungos socialinės apsaugos sistemų koordinavimo reglamentų nuostatas.“;

1.6. papildau nuostatus 7.8 papunkčiu ir išdėstau jį taip:

„7.8. pildyti, siųsti, gauti ir saugoti elektroninius struktūrizuotus dokumentus.“;

1.7. pakeičiu nuostatų 8 punktą ir išdėstau jį taip:

„8. Asmens ir ypatingų asmens duomenų (toliau – asmens duomenys) tvarkymo LDB IS tikslas – užtikrinti darbo rinkos, profesinės reabilitacijos ir administracinių paslaugų, užimtumo rėmimo priemonių, nedarbo socialinio draudimo išmokų skyrimui ir mokėjimui bei teisės į nedarbo socialinio draudimo išmokas išsaugojimui reikalingų duomenų teikimą ir Lietuvos Respublikos valstybės įmonės Ignalinos atominės elektrinės darbuotojams papildomų užimtumo ir socialinių garantijų taikymą bei su šių paslaugų ir pagalbos teikimu, priemonių ir garantijų taikymu susijusių išlaidų apmokėjimą valstybės biudžeto, įskaitant Europos Sąjungos struktūrinių fondų ir kitų fondų, lėšomis (įregistruota Asmens duomenų valdytojų valstybės registre, Reg. Nr. P-52).“

1.8. pakeičiu nuostatų 9.3.1 papunktį ir išdėstau jį taip:

„9.3.1. institucijos, teikiančios duomenis iš valstybės informacinių sistemų ir (arba) registrų, Valstybės informacinių išteklių sąveikumo platformos, EESSI sistemos;“

1.9. papildau nuostatus 13.1.14 papunkčiu ir išdėstau jį taip:

„13.1.14. valstybių narių kompetentingos įstaigos – teikiami duomenys per EESSI sistemą.“

1.10. papildau nuostatus 17.1.19 papunkčiu ir išdėstau jį taip:

„17.1.19. Elektroninių struktūrizuotų dokumentų duomenys:

17.1.19.1. Darbo ieškančių asmenų registracijos valstybės narės kompetentingoje įstaigoje duomenys:

17.1.19.1.1. registracijos data;

17.1.19.1.2. archyvavimo data;

17.1.19.1.3. registracijos būsena;

17.1.19.1.4. bedarbio statuso nutraukimo/sustabdymo/atstatymo priežastis;

17.1.19.1.5. bedarbio statuso suteikimo/ nutraukimo/ sustabdymo/ atstatymo data.

17.1.19.2. Darbo ieškančio asmens identifikavimo, kontaktiniai duomenys:

17.1.19.2.1. asmens kodas;

17.1.19.2.2. asmens identifikavimo numeris (PIN) kitoje valstybėje narėje;

17.1.19.2.3 vardas (-ai);

17.1.19.2.4. vardas (-ai) gimus;

17.1.19.2.5. pavardė (-ės);

17.1.19.2.6. pavardė (-ės) gimus;

17.1.19.2.7. gimimo data;

17.1.19.2.8. gimimo miestas;

17.1.19.2.9. gimimo rajonas;

17.1.19.2.10. gimimo šalis;

17.1.19.2.11. tėvo vardas (-ai);

17.1.19.2.12. tėvo vardas (-ai) gimus;

17.1.19.2.13. tėvo pavardė (-ės);

17.1.19.2.14. tėvo pavardė (-ės) gimus;

17.1.19.2.15. motinos vardas (-ai);

17.1.19.2.16. motinos vardas (-ai) gimus;

17.1.19.2.17. motinos pavardė (-ės);

17.1.19.2.18. motinos pavardė (-ės) gimus;

17.1.19.2.19. lytis;

17.1.19.2.20. pilietybė;

17.1.19.2.21. gyvenamosios vietos adresas;

17.1.19.2.22. telefono ryšio numeris;

17.1.19.2.23. mobiliojo telefono ryšio numeris;

17.1.19.2.24. elektroninio pašto adresas.

17.1.19.3. Duomenys apie darbo ieškančio asmens padėtį:

17.1.19.3.1. mirties data;

17.1.19.3.2. mirties vieta;

17.1.19.4. Duomenys apie darbo ieškančio asmens valstybinį socialinį draudimą:

17.1.19.4.1. asmens valstybinio socialinio draudimo numeris;

17.1.19.4.2. valstybinio socialinio draudimo laikotarpio pradžios data;

17.1.19.4.3. valstybinio socialinio draudimo laikotarpio pabaigos data;

17.1.19.4.4. nedraudiminio laikotarpio pradžios data;

17.1.19.4.5. nedraudiminio laikotarpio pabaigos data.

17.1.19.5. Nedarbingumo pažymėjimo duomenys:

17.1.19.5.1. nedarbingumo pažymėjimo tipas;

17.1.19.5.2. nedarbingumo pažymėjimo išdavimo data;

17.1.19.5.3. nedarbingumo laikotarpis.

17.1.19.6. Nedarbo socialinio draudimo išmokos (toliau – NSDI) duomenys:

17.1.19.6.1. sprendimo dėl NSDI tipas (skyrimo/ neskyrimo/ pratęsimo);

17.1.19.6.2. data nuo kurios paskirta/ nepaskirta/ pratęsta NSDI;

17.1.19.6.3. laikotarpis, kuriam paskirta, pratęsta NSDI (dienomis);

17.1.19.6.4. mokėjimo pakeitimo tipas (nutraukimo/ sustabdymo/ atnaujinimo);

17.1.19.6.5. data, nuo kurios nutrauktas/ sustabdytas/ atnaujintas NSDI mokėjimas.

17.1.19.7. Valstybių narių duomenys:

17.1.19.7.1. valstybės narės kompetentingos įstaigos, išdavusios dokumentą, pavadinimas;

17.1.19.7.2. valstybės narės kompetentingos įstaigos, išdavusios dokumentą, kodas.“

1.11. pakeičiu nuostatų 17.2.2.1 papunktį ir išdėstau jį taip:

„17.2.2.1. NSDI duomenys, rinkti iki 2012-12-31:“

1.12. papildau nuostatus 19.21 papunkčiu ir išdėstau jį taip:

„19.21. iš EESSI sistemos – nuostatų 17.1.19 papunktyje nurodyti duomenys;“

1.13. laikau buvusius nuostatų 19.21 – 19.23 papunkčius atitinkamai nuostatų 19.22 – 19.24 papunkčiais.

1.14. pakeičiu nuostatų 26.2 papunktį ir išdėstau jį taip:

„26.2. informacijos apsikeitimo modulis, vykdantis duomenų eksporto ir importo iš LDB Finansų apskaitos ir valdymo informacinės sistemos, kitų valstybės informacinių sistemų ir registrų bei EESSI sistemos funkcijas.“

2.Pavedu:

2.1. Finansų, teisės ir pirkimų departamento Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Užimtumo tarnybos prie Lietuvos Respublikos socialinės apsaugos ir darbo ministerijos interneto svetainėje;

2.2. Finansų, teisės ir pirkimų departamento Informacinių technologijų plėtros skyriui pateikti šį įsakymą Registrų ir valstybės informacinių sistemų registro tvarkytojui šio registro nuostatų nustatyta tvarka;

2.3. šio įsakymo vykdymo kontrolę Finansų, teisės ir pirkimų departamento direktoriui.

Direktorė	Ligita Valalytė

SUDERINTA

Lietuvos Respublikos ekonomikos ir inovacijų ministerijos 2019 m. spalio 24 d. raštu Nr. (41.3-91E) - 3-3886

SUDERINTA

Valstybinės duomenų apsaugos inspekcijos 2019 m. spalio 28 d. raštu Nr. 2R-5040 (3.33.E)